שאפקואנסה

מועדון הכדורגל שאפקואנסה (בפורטוגזית: Associação Chapecoense de Futebol) הוא קבוצת כדורגל מהעיר שאפקו, שבמדינת סנטה קטרינה שבברזיל. לקבוצה יש מועדון קטרגל שזכה באליפות המדינה 2 פעמים. הקבוצה הוקמה במאי 1973 מאיחודן של אתלטיקו שאפקואנסה ואינדפנדנטה. ב-1977 זכתה בתואר הראשון שלה כשזכתה באליפות מדינת סנטה קטרינה כשגברה על אוואיי בגמר 0–1. ב-1978 העפילה לראשונה בתולדותיה לליגת העל הברזילאית, בעונה שהשתתפו בה כמאה קבוצות והיא סיימה במקום ה-51, עונה לאחר מכן סיימה במקום ה-93. ב-2002 הקבוצה שינתה שמה ל-Associação Chapecoense Kindermann/Mastervet. ב-2006 חזרה לשמה הקודם וזכתה שוב בגביע סנטה קטרינה. ב-2007 הקבוצה זכתה באליפות מדינת סנטה קטרינה בפעם השלישית ובשנת 2011 בפעם הרביעית. ב-2016 הקבוצה העפילה לראשונה בתולדותיה לגמר טורניר בינלאומי, גמר גביע סודאמריקנה, לאחר שגברה על סן לורנסו בחצי הגמר, בזכות חוק שערי חוץ. ערך מורחב – טיסה 2933 של LaMia ב-28 בנובמבר 2016 טיסה 2933 של LaMia Airlines שבה היו שחקני הקבוצה, בדרכם למשחק הראשון בגמר התרסקה סמוך למדיין, שבקולומביה. המשחקים נדחו לאלתר, מתוך 77 נוסעים שישה בני אדם ניצלו באסון, בהם אלן רושל, המגן השמאלי של הקבוצה ושוערי הקבוצה מרקוס דנילו פדיליה (שנפטר בבית החולים מפצעיו) וג'קסון פולמן. ‏19 שחקני הקבוצה ומאמנה נספו בהתרסקות. אתלטיקו נסיונל, שעימה הייתה אמורה שאפקואנסה להתמודד בגמר, ביקשה כי התואר יוענק לשם כבוד לקבוצה שנכחדה כמעט לחלוטין באסון. CONMEBOL נענתה לבקשה והעניקה את התואר לשאפקואנסה. בין ההרוגים היו: חימנז - מגן ימני, בן 21 דנר - מגן שמאלי, בן 25 מתאוס קרמלו - מגן ימני, בן 22 מרסלו - בלם, בן 25 פיליפה משאדו - בלם, בן 32 טייגו - בלם, בן 30 ז'וסימר - קשר אחורי, בן 30 ז'יל - קשר אחורי, בן 28 סרג'יו מנואל - קשר אחורי, בן 27 מתאוס ביטקו - קשר מרכזי, בן 21 קלבר סנטנה - קשר מרכזי, בן 35 ארתור מאיה - קשר התקפי, בן 24 טיאגיניו - קשר התקפי, בן 22 קמפס - חלוץ, בן 34 אנניאס - חלוץ, בן 27 לוקאס גומש - חלוץ, בן 26 ברונו רנגל - חלוץ, בן 34 קאנלה - חלוץ, בן 22 דנילו - שוער, בן 31 מלבד 22 השחקנים, על הטיסה היו גם 18 חברים בצוות המקצועי והטכני של הקבוצה, 8 חברי הנהלה, 21 עיתונאים ו-3 אורחים של המועדון. בין ההרוגים היה גם כדורגלן העבר, מריו סרג'יו, שהיה אמור לשמש כפרשן של רשת פוקס ספורטס. מריו סרג'יו בן ה-66 לבש את מדי נבחרת ברזיל 8 פעמים בין השנים 1981–1985. מספר שחקנים לא המריאו עם הקבוצה וניצלו: אלחנדרו מרטינוצ'יו, רפאל לימה, ננם, דמרסון, מרסלו בואק, אנדריי, היוראן, מויסס, ניבאלדו. מרסלו בואק וניבאלדו הם שוערים, כמו דנילו וג'קסון פולמן שהיו שניים מחמשת הניצולים. מאוחר יותר השוער דנילו מת מפצעיו בבית החולים. לאחר האסון הודיעו ראשי המועדון, שלא הצטרפו לטיסה ולכן נותרו בחיים, כי המועדון ימשיך לשחק בליגה הברזילאית ויתבסס על שחקנים מושאלים. בעונת 2017 הקבוצה התמודדה לראשונה בסופרקאפ הדרום אמריקאי, גביע רקופה סודאמריקנה (בו הפסידה לאתלטיקו נסיונל 5-3 בסיכום שני המשחקים) ובשלב הבתים של ליגת האלופות של דרום אמריקה, גביע ליברטדורס. במאי 2017 היא זכתה בתואר ראשון לאחר האסון: אליפות מדינת סנטה קתרינה. גביע סודאמריקנה: 2016 אליפות מדינת סנטה קטרינה (6): 1977, 1996, 2007, 2011, 2016, 2017 גביע סנטה קטרינה (1): 2006 מדיה וקבצים בנושא שאפקואנסה בוויקישיתוף אתר האינטרנט הרשמי של שאפקואנסה שאפקואנסה, ברשת החברתית פייסבוק שאפקואנסה, ברשת החברתית אקס (טוויטר) שאפקואנסה, ברשת החברתית אינסטגרם שאפקואנסה, ברשת החברתית טיקטוק שאפקואנסה, סרטונים בערוץ היוטיוב שאפקואנסה, באתר פליקר פרופיל, באתר Transfermarkt פרופיל, באתר Soccerway פרופיל, באתר WorldFootball.net עוזי דן, בלי צדקה, שאפקואנסה קמה מאסון התרסקות המטוס, באתר הארץ, 20 בנובמבר 2017 נסיונאל ביקשה: תנו את הגביע לשאפקואנסה, באתר ynet, 29 בנובמבר 2016 מטוס שבו קבוצת כדורגל מברזיל התרסק בקולומביה - 75 נהרגו, באתר ynet, 29 בנובמבר 2016 דקה אחרי דקה, 29.11, באתר Sport5.co.il - אתר ערוץ הספורט שאפקואנסה: נמשיך לשחק בליגה הברזילאית, באתר ynet, 1 בדצמבר 2016 נדב יעקבי, שאפקואנסה מתחילה הכל מהתחלה, באתר ynet, 6 בינואר 2017 Chapecoense continue miraculous turnaround as they win first title six months after tragic plane crash בעקבות האסון, ביקשה אתלטיקו נסיונל להעניק את התואר לשאפקואנסה. CONMEBOL נענתה לבקשה. רשמית: שאפקואנסה הוכתרה כמחזיקת גביע הסודאמריקנה, באתר ynet, 5 בדצמבר 2016 מרגש: תואר ראשון לשאפקואנסה אחרי האסון, באתר ONE‏, 8 במאי 2017